钦定古今图书集成/明伦汇编/氏族典/第025卷 > 冯允中
## 钦定古今图书集成/明伦汇编/氏族典/第025卷 > 冯允中

按《万姓统谱》：允中，字执之，郴州人。起家成化甲辰进
士，擢监察御史，按两淮，能振宪度，洗宿蠹，籍籍有闻。
继按苏、松，节费裕民，民咸德之。逆瑾用事，怒其守正
不阿，矫旨逮狱，文致厥罪，免归，因致疾卒。在扬刻《睎
发集》，自序有“君子嗜义而殒身，小人贪得而苟免”之
语，人谓其允蹈之云。